**HORTOBÁGY KÖZSÉG  *1.* sz. napirend**

**POLGÁRMESTERÉTŐL**

**E L Ő T E R J E S Z T É S**

(a 2020. december 15-i polgármesteri döntéshez)

**Tárgy:** Beszámoló védekezésre fordított kiadásokról

A 9/2020. (III.31.) Polgármesteri határozatban döntés született arról, hogy a 2020. évi költségvetésben általános tartalék címen meghatározott összegből 1.000.000.-Ft átcsoportosításra kerüljön a dologi kiadások előirányzatra. Az átcsoportosított összeg rendeltetése a pandémiás védekezés kiadásainak fedezete volt.

A védekezésre fordított összegekről analitikus kimutatás készült, melyet az előterjesztés 1. számú melléklete tartalmaz. A kimutatás alapján megállapítható, hogy 2020. március 13. és 2020. december 01. között az önkormányzat 1.058.786.-Ft-t fordított a védekezésre. A kiadások között szerepel:

* szájmaszk,
* gumikesztyű, tisztító, fertőtlenítőszer,
* kézfertőtlenítő,
* szájmaszk készítéséhez anyagbeszerzés, a varrónők megbízási díja.

A beszerzett eszközök jelentős részét a szociális szolgáltatónk dolgozói használják. Kaptak az ebédet hordó dolgozók is védőfelszerelést, valamint tavasszal az önkormányzat által varratott szájmaszkok a lakosok között került kiosztásra.

***HATÁROZATI JAVASLAT***

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXX. törvény 107.§- a alapján a következő döntést hozza:

Kinyilvánítja, hogy a védekezésre átcsoportosított 1.000.000.-Ft a célnak megfelelően került felhasználásra.

Határidő: azonnal

Felelős: Jakab Ádám András polgármester

Hortobágy, 2020. december 15.

Jakab Ádám András polgármester

Az előterjesztést törvényességi szempontból ellenőrizte:

 Dr. Koroknai-Bokor Erzsébet

 kirendeltség-vezető